Държавен вестник, бр. 95, 2023 г., стр. 27

БРОЙ  95	
Д Ъ Р Ж А В Е Н  В Е С Т Н И К 	
СТР.  27  
§ 25. Член 41 се изменя така:
„Чл. 41. (1) Дирекция „Международно пра­
во“ подпомага министъра, структурните звена 
в министерството и задграничните представи­
телства с юридическа експертиза в областта 
на международното право.
(2) Дирекция „Международно право“ под­
помага министъра и дипломатическата служба 
при провеждането на външната политика на 
страната с международноправни средства и 
осигурява с международноправна експертиза 
работата на дипломатическата служба, като:
1. подготвя предложения за решаване на 
проблеми от областта на международното 
право, участва в разработването на концепции 
с международноправен характер;
2. изготвя становища и участва в подго­
товката по сключването на международните 
договори на Република България, дава правни 
мнения по тълкуването и прилагането им;
3. подпомага министъра при изпълнението 
на задачите му, произтичащи от действащото 
законодателство, относно участието на Репуб­
лика България в международни договори;
4. извършва международноправен анализ и 
прави предложения за решаване на въпросите 
от международноправен характер, възникна­
ли в процеса на работата на задграничните 
представителства на Република България;
5. оказва съдействие за защита на инте­
ресите и правата на българската държава 
по отношение на държавната територия, на 
пространствата, върху които тя упражнява 
своята териториална юрисдикция, както и за 
защита на правата на Република България в 
пространствата извън националната юрисдик­
ция на държавите;
6. следи, анализира и подготвя становища 
относно правните въпроси, свързани с дей­
ността на международните организации, с 
универсален и регионален характер;
7. осигурява изготвянето на правителстве­
ни становища по проблемите, разглеждани 
от Шестия комитет на Общото събрание на 
ООН, и подпомага участието на български 
представители в неговата работа;
8. наблюдава работата на Международния 
съд на ООН и на други международни съдебни 
органи, като дава мнения по кандидатурите 
за техния съдийски състав;
9. подготвя и осигурява участието в сеси­
ите на работните групи на ЕС във формат 
„столици“ по въпроси от международноправен 
характер и изготвя становища по тези въпроси;
10. изготвя пълномощни:
а) за водене на преговори и за подписване 
на международни договори – въз основа на 
решение на Министерския съвет;
б) за участие в международни конференции 
и други международни форуми – въз основа на 
решение на Министерския съвет или на утвър­
дени от съответния министър или ръководител 
на ведомство позиции и състав на делегация;
11. изготвя ноти до акредитираните в Репуб­
лика България дипломатически представи­
телства, както и указания до задграничните 
представителства на Република България 
относно изпълнението от българска страна на 
вътрешноправните процедури по влизането в 
сила, изменението, прекратяването и спиране­
то на действието на международните договори, 
по които Република България е страна;
12. изготвя ратификационните документи и 
документите за утвърждаване, приемане или 
присъединяване към международни договори 
въз основа на закона за ратифициране или на 
акта за утвърждаване на Министерския съвет;
13. съвместно с водещото звено в министер­
ството подготвя за обнародване в „Държавен 
вестник“ текстовете на влезлите в сила за 
Република България международни договори, 
чиито проекти са внесени от министъра за 
одобряване от Министерския съвет;
14. подпомага министъра при изпълнението 
на функциите по съхраняване и регистрира­
не на международните договори, по които 
Република България е страна, както и при 
изпълнението на депозитарни функции.“
§ 26. В чл. 44 се правят следните изме­
нения:
1. Точка 1 се изменя така:
„1. организира подготовката и провежда­
нето на дейностите по линия на публичната 
дипломация и стратегическите комуникации;“.
2. Точка 9 се изменя така:
„9. подпомага министъра в организацията и 
дейностите по стратегическите комуникации 
и осъществява координация по въпроси на 
стратегическите комуникации със съответното 
компетентно звено в Министерския съвет;“.
§ 27. В чл. 49, ал. 1 думите „Човешки 
ресурси и административно обслужване“ се 
заменят с „Деловодство и архив“.
§ 28. Член 51 се изменя така:
„Чл. 51. Указания по външнополитически 
въпроси до задграничните представителства 
задължително се съгласуват с ресорните ге­
нерални директори, а при липса на ресорен 
генерален директор – с ресорния заместник-
министър. Указания по външнополитически 
въпроси на НАТО и Европейския съюз до зад­
граничните представителства задължително се 
съгласуват и с ресорния заместник-министър 
с изключение на указанията и позициите, 
изготвяни съгласно Постановление № 85 на 
Министерския съвет от 2007 г. за координация 
по въпросите на Европейския съюз.“
§ 29. В чл. 52, ал. 2 думите „Човешки 
ресурси и административно обслужване“ се 
заменят с „Деловодство и архив“. 
§ 30. В чл. 55 думите „Човешки ресурси и 
административно обслужване“ се заменят с 
„Деловодство и архив“.